== Karriere ==
Christian Frederik Bredo Grandjean blev sat i konditorlære af sin fader, først hos Josty på [[Frederiksberg]] og senere hos konditor Otto, og tog [[borgerskab]] [[1839]]. Han etablerede sig først i [[Ankers Gård]] på [[Brogade]] på [[Christianshavn]], men overtog i [[1841]] [[konditori]]et i [[Collins Gård]] i [[Bredgade]], hvor han indrettede sig med bolig på første sal og drev sit populære konditori. Her kom mange af tidens store personligheder; øjensynligt også pga. husets ejer [[Jonas Collin]], der som direktør for [[Det Kongelige Teater]] tiltrak en kulturelite til adressen – herunder [[H.C. Andersen]], [[Anton Melbye (maler)|Anton Melbye]] og [[Johan Christian Ryge]].
Historie